**Д О Г О В О Р**

**за обществена поръчка**

**№ Др-24/19.06.2015 г.**

**за възлагане на обществена поръчка с предмет:**

**„Извършване на услуга , включваща товаро- разтоварни дейности и транспорт на дивеч, селскостопанска продукция или машини, във връзка с изпълнение на текущите горско-стопански дейности на ТП "ДЛС Шерба при "СИДП" ДП Шумен за 2015 год"**

*В настоящия договор-препис са заличени личните данни на страните по договора за изпълнение, съгласно чл. 23 ал. 1 и ал. 2 от ЗЗЛД, във връзка с чл. 22б ал. 3 последно изречение от ЗОП*

Днес, 19.06.2015 г., в офис с.Старо Оряхово, обл.Варна, ул.“Дунав“ №8 между:

**1. ТП ДЪРЖАВНО ЛОВНО СТОПАНСТВО ШЕРБА ПРИ СИДП ДП ШУМЕН**, седалище и адрес на управление: с.Горен чифлик, обл.Варна, ул.“Шерба“ , булстат 2016174120080, представлявано от директор инж….(заличено), по пълномощие представлявано от инж….(заличено), упълномощен със заповед №404/16.12.2014г. на директора на ТП ДЛС Шерба и …..(заличено)- ръководител счетоводен отдел, наричано по-долу за краткост **„ВЪЗЛОЖИТЕЛ“**, от една страна и,

**2.** „**ТРАНСМАР 57”** **ЕООД**, ЕИК 103957170 , седалище и адрес на управление: гр.Долни чифлик, обл.Варна, ул.“Опълченска“ №2 , представлявано от Управител ……(Заличено), наричан по-долу за краткост **„ИЗПЪЛНИТЕЛ“**,

 На основание чл. 41 от Закона за обществените поръчки и въз основа на Решение № 119/14.05.2015г. на зам.директора на ТП ДЛС Шерба, оправомощен със Заповед №404/16.12.2014г. на директора на ТП ДЛС Шерба за класиране на участниците и определяне на изпълнител, след проведена открита процедура за възлагане на обществена поръчка с предмет: **„Извършване на услуга , включваща товаро- разтоварни дейности и транспорт на дивеч, селскостопанска продукция или машини, във връзка с изпълнение на текущите горско-стопански дейности на ТП "ДЛС Шерба при "СИДП" ДП Шумен за 2015 год"**, открита с Решение №86/17.03.2015г, се сключи настоящият договор за следното:

1. **ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага на ИЗПЪЛНИТЕЛЯ да извърши срещу възнаграждение следната услуга **„Извършване на услуга , включваща товаро- разтоварни дейности и транспорт на дивеч, селскостопанска продукция или машини, във връзка с изпълнение на текущите горско-стопански дейности на ТП "ДЛС Шерба при "СИДП" ДП Шумен за 2015 год"** до обекти намиращи се на територията на ТП ДЛС Шерба, със следното превозно средство:

1.1.1.Съгласно Лиценз №11067 от 16.10.2013г., издаден от МТИТС гр.София - Товарен автомобил „Самосвал- Мерцедес 4143”, с рег.№ В 6756 КН

**(2)**.Дейностите по ал.1 ще се извършва с МПС и от служители на превозвача.

**(3)**.Дейностите по ал.1 ще се извършват **единствено** след направена заявка до адреса на превозвача по телефон, Е-майл или с писмо както следва: гр.Долни чифлик, обл.Варна, ул.”Опълченска” №2, тел 0896 685414

**(4)**.Дейностите по ал.1 ще се извършват през работните дни от седмицата, през почивните и празничните дни, според възникналата необходимост от извършването им.

 **II. ЦЕНА И НАЧИН НА ПЛАЩАНЕ**

 **Чл. 2. (1)**Възложителят заплаща на Изпълнителя за услугите , предмет на договора и за срока на изпълнение, възнаграждение определено в Приложение №1, неразделна част от настоящия договор.

 (2) Сумата е определена на база единични цени по видове услуги, съгласно финансовото предложение на Изпълнителя и същите са фиксирани и не подлежат на промяна до изтичане крайния срок на договора и в рамките на прогнозния финансов ресурс , който Възложителят може да осигури в размер на **15000 /петнадесет хиляди /** лева без ДДС .

 **(3)**Предвидените за извършване услуги са прогнозни и не обвързват
Възложителя със задължителното им изпълнение след сключване на настоящия договор. Услугите се изпълняват по поръчки от ВЪЗЛОЖИТЕЛЯ според нуждите му в момента на заявката и до размера на прогнозния финансов ресурс, който може да осигури за изпълнение на поръчката.

(4) Плащания по този договор ще се извършват по банков път, чрез банков превод по сметка на ИЗПЪЛНИТЕЛЯ, след завършване на услугата и подписване на приемо- предавателен протокол без забележки, в срок от 10 /десет/ календарни дни от датата на издаване на данъчна фактура за извършена услуга.

(5) Плащанията се извършват по банков път по следната банкова сметка на ИЗПЪЛНИТЕЛЯ:

**……..(заличено)**

**(6)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/
подизпълнителите за изпълнените от тях работи, които са приети по реда на чл. 23.

**Ш. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** **(1)** Срокът на договора е до 31.12.2015г.

 **(2)** Мястото на изпълнение на поръчката –от съответния обект, до адреса на Възложителя – административната сграда на ТП „ДЛС Шерба”, община Долни чифлик, с.Горен чифлик,, ул. „Шерба“ № 7 и/или Станция „Шерба” , с.Гроздьово , обл.Варна

**IV. ИЗПЪЛНЕНИЕ НА ДОГОВОРА**

**Чл. 4.** Изпълнението на услугите ще се извършва според възникналата необходимост и при изрично възлагане от страна на ТП „ДЛС Шерба”

 **Чл. 5.** Начин на изпълнение на услугите – услугите, предмет на поръчката се извършват след изрично възлагане от страна на Възложителя през работните, почивните и/или празничните дни в седмицата.

**Чл. 6.** Услугите предмет на поръчката се извършват по маршрут определен от Възложителя, в т.ч. по асфалтираните пътища от I - IV категория от РПМ и/или по такива, които се намират в/около горите и земеделските земи (черни пътища, чакълирани пътища ).

**Чл. 7.** Приемането на извършената услуга се извършва с приемателно-предавателен протокол, подписан от ИЗПЪЛНИТЕЛЯ и ВЪЗЛОЖИТЕЛЯ или от оправомощени от тях лица.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 8.** ВЪЗЛОЖИТЕЛЯТ има следните права и задължения:

1. Да следи за точното и навременно транспортиране на заявените материали или вещи – по вид и количество, съгласно предварителната заявка.

2.В случай на необходимост, ВЪЗЛОЖИТЕЛЯТ има право да посочи друго местонахождение от предварително посоченото, до което следва да бъдат пренесени материалите /вещите/.

3.Да заплати договореното възнаграждение за извършване на превоза в сроковете на действие на настоящия договор и при договорените цени**.**

**4.** да осъществява контрол по изпълнението относно качество, количества и др. във всеки момент от изпълнението на договора, без с това да пречи на ИЗПЪЛНИТЕЛЯ;

5.да развали договора едностранно, в случай че изпълнителят не осъществи доставката в срока по настоящия договор;

 6. да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

7.Възложителя не се задължава с цялостното усвояване на прогнозните видове на заявените услуги.

**Чл. 9.** ИЗПЪЛНИТЕЛЯТ се задължава:

1. Да извършва превоза с превозно средство със съответната техническа изправност, чистота и при спазване на всички нормативни документи урегулиращи превоза на хора на територията на РБ.

2. За времето на действие на договора да подържа превозното средство в необходимата техническа изправност.

3.Да спазва техниката на безопасност при извоза на работниците.

4.Да изпълни допълнителните нареждания на ВЪЗЛОЖИТЕЛЯ или негов пълномощник в случаите на изменение на местоназначението.

5.Да спазва графика на тръгване, превоз, пристигане, съгласно разпоредбите на гл. І от настоящия договор.

6. Изпълнителят се задължава да извършва превоза по най-краткия възможен път между отправната точка и местоназначението, освен ако отклонението от най-краткия маршрут е наложено от появата на непреодолима сила.

7. Да получи договореното възнаграждение в срока на действие на настоящия договор.

8. да представи валидна гаранция за изпълнение при сключване на договора в размер на 3 % (три на сто) от стойността на поръчката;

9. да съставя и предоставя на ВЪЗЛОЖИТЕЛЯ всички документи във връзка с изпълнението на договора, съгласно условията на същия и приложенията към него;

10. Да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок

11.Изпълнителят отговаря в пълен размер за нанесените от него вреди на транспортираните материали/вещи/, получени в резултат на ПТП

**VI. ГАРАНЦИЯ ЗА ИЗПЪЛНЕНИЕ**

**Чл. 10. (1)** За обезпечаване изпълнението на настоящия договор ИЗПЪЛНИТЕЛЯТ представя към момента на сключването на договора гаранция за изпълнението му размер на **450.00 лева**, представляваща 3 % от общата цена на договора без ДДС.

**(2)** Гаранцията се представя с валидност 30 дни след изтичане на срока за изпълнение на предмета на настоящия договор, съгласно чл. 1, ал. 1 под формата на парична сума, внесена по сметка, посочена от ВЪЗЛОЖИТЕЛЯ в документацията за участие или под формата на безусловна и неотменяема банкова гаранция.

**(3)** В случай, че гаранцията за изпълнение е под формата на банкова гаранция, същата се освобождава като се връща оригиналът. В случай, че гаранцията за изпълнение е под формата на парична сума, гаранцията се освобождава чрез превеждане по банковата сметка на ИЗПЪЛНИТЕЛЯ по чл. 2, ал. 6.

**(4)** При липса на възражения по изпълнението на договора ВЪЗЛОЖИТЕЛЯТ освобождава гаранцията за изпълнение на договора в срок от 30 календарни дни след неговото качествено изпълнение, без да дължи лихви за периода, през който средствата законно са престояли при него.

**(5)** ВЪЗЛОЖИТЕЛЯТ има право да задържи от гаранцията за изпълнение сума, равна на дължима от ИЗПЪЛНИТЕЛЯ неустойка.

**(6)** ВЪЗЛОЖИТЕЛЯТ има право да задържи гаранцията за изпълнение на договора в случай на неговото разваляне по вина на ИЗПЪЛНИТЕЛЯ.

**(7)** ВЪЗЛОЖИТЕЛЯТ задържа гаранцията за изпълнение на договора, ако в процеса на изпълнението възникне спор между страните, който е отнесен за разрешаване от съдебен орган - в този случай ВЪЗЛОЖИТЕЛЯТ има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

**VII. ПРЕКРАТЯВАНЕ НА ДОГОВОРА И НЕУСТОЙКИ**

**Чл. 11.** Настоящият договор се прекратява:

**1.** с изтичане срока на договора;

**2.** при достигане на максимално допустимата стойност и изпълнението на всички задължения по него от страните;

**2.** по взаимно съгласие на страните, изразено писмено;

**3.** при настъпване на обективна невъзможност за изпълнение за период повече от 30 (тридесет) дни;

**4.** при прекратяване на юридическо лице – страна по договора без правоприемство;

**5.** едностранно от ВЪЗЛОЖИТЕЛЯ с предизвестие от 30 (тридесет) дни;

**6.** едностранно от ВЪЗЛОЖИТЕЛЯ, без предизвестие, при пълно неизпълнение на задължение по договора от ИЗПЪЛНИТЕЛЯ.

**Чл. 12.** Всяка от страните може да развали договора в случаите при условията и последиците на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение.

**Чл. 13.** Всяка от страните може да поиска разваляне на договора, ако другата не изпълнява задълженията си по него повече от 10 (десет) календарни дни, след срока за изпълнение на съответното задължение.

**Чл. 14.** В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми въз основа на протокол, съставен и подписан от страните по договора.

**Чл. 15. (1)** В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20 % от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

**(2)** При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на 0,5 % на ден от стойността на неизпълненото задължение за всеки ден забава, но не повече от 25 % от тази стойност

**(3)** При виновно некачествено или неточно изпълнение на задълженията по настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от стойността на некачествено или неточно извършените дейности.

**Чл. 16.** Страните запазват правото си да търсят обезщетение за претърпени вреди и пропуснати ползи от неизпълнението по общия ред, предвиден в българското законодателство.

**Чл. 17.** Всички щети, понесени от ВЪЗЛОЖИТЕЛЯ в резултат на грешки, недостатъци и пропуски, както и неспазване на сроковете, са за сметка на ИЗПЪЛНИТЕЛЯ.

**VIII. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 18.** Приемането на извършената работа по чл. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

**Чл. 19.** Приемането на работата по настоящия договор се удостоверява с подписване от лицата по чл. 20 на двустранен приемо-предавателен протокол.

**Чл. 20.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**IХ. ОБЩИ РАЗПОРЕДБИ**

**Чл. 21.** Всеки спор относно тълкуването и действието на настоящия договор сe урежда чрез преговори между страните, а когато е невъзможно постигането на съгласие, същият се отнася за решаване пред съответния компетентен съд.

**Чл. 22.** За неуредените в настоящия договор въпроси се прилагат разпоредбите на действащото българско законодателство.

Настоящият договор се състави и подписа в два еднообразни екземпляра – по един за ВЪЗЛОЖИТЕЛЯ и ИЗПЪЛНИТЕЛЯ.

Неразделна част от настоящия договор са следните приложения:

**1.** Техническа спецификация за изпълнение на поръчката;

**2.** Приложение № 1

**3.** Приложение № 2 - Техническо предложение на ИЗПЪЛНИТЕЛЯ;

**ЗА ВЪЗЛОЖИТЕЛЯ: /п/ ЗА ИЗПЪЛНИТЕЛЯ:/п/**

 **/инж…….(заличено)/ /……(заличено)- Управител/**

**Съгласно Заповед №404/16.12.2014г.**

**На директора на ТП ДЛС Шерба**

**..../п/..............................................**

**/(заличено)/**